Küldöttgyűlési beszámoló

*Esélyegyenlőségi és lakhatási referens*

2024. november 26.–2025. február 18.

**Eseménynaptár**

*2025. január 31.: Betétes dobozok*

*2025. január 24.–...: Női szervezet szervezése*

*2025. február 10.–… : Mentális kisokos elindítása*

**1. Betétes dobozok kihelyezése**

A decemberi vizsgaidőszak lejártával kihelyezésre kerültek a betétes dobozok a női mosdókba. Ezeket sajnos néhány nap alatt eltávolították, de folyamatban van visszarendelésük.

**2. Női szervezet, női fórum szervezése**

Március 27-én kerül megszervezésre a 2025. évi nagyszabású női fórum. A meghívottak értesültek az eseményről, és készül a kérdéslista. Ugyanakkor elkészült a női szervezet alapvető leírása.

**3. Mentálisegészség-kisokos**

Mind a magyar, mind a külföldi hallgatók számára készül mentális egészséggel kapcsolatos kisokos, ennek elkészült a gerince, az alapvető fejezetei.

**Megjegyzés**

A felsoroltakon kívül még tervben van egy hátrányos helyzetű hallgatóknak szóló találkozó, de egyelőre a már mozgásban lévő projektekre fektetem a hangsúlyt.

Fogadóóráimat megtartottam, mindennapi teendőimet elvégeztem, a tisztségviselői levelezőfiókra érkező üzenetekre válaszoltam, delegáltságaimmal járó kötelességeimnek eleget tettem.

Köszönöm, hogy elolvastad a beszámolómat, felmerülő kérdéseiddel fordulj hozzám bizalommal!

Budapest, 2025. február 15.

*Krecht Hanna Regina*

*Esélyegyenlőségi és lakhatási referens*

*ELTE TTK HÖK*

*esely@ttkhok.elte.hu*